open-index/open-wikipedia-markdown huggingface dataset:
Կուսածառ չինական

** Կուսածառ չինական** (), աղավնիճազգիներ ընտանիքի, կուսածառ ցեղի բույս։ 
## Նկարագրություն
Տերևաթափ, փոքր ծառ է՝ մինչև 5 մ բարձրությամբ, որը երբեմն թփանման տեսք է ունենում։ Ընձյուղները քառակող են։ Տերևները կազմված են 3-5 էլիպսաձվաձև կամ նշտարաձև տերևիկներից, որոնք ունեն 3-10 սմ երկարություն, ամբողջաեզր են կամ սղոցաեզր, ներքևի կողմից՝ մոխրաթաղիքամազմզուկապատ, կոթունավոր, 1,5-5 սմ երկարությամբ ընդհանուր տերևակոթունով։ Ծաղիկները եղրևանեգույն են կամ կապտասպիտակ, հավաքված նոսր փնջերում, որոնք իրենց հերթին կազմում են կեղծ հասկիկներ և այնուհետև՝ ողկույզներ, 12-20 սմ երկարությամբ։ Պսակը 0,5-0,6 սմ երկարություն ունի, առէջները և սռնակը զգալիորեն կարճ են պսակի բլթակներից։ Պտուղը գնդաձև է, մոտ 2 մմ տրամագծով։ Բույսի բոլոր օրգանները բուրումնավետ են։ Ծաղկում է հուլիսից մինչև սեպտեմբեր, պտուղները հասունանում են օգոստոսից մինչև հոկտեմբեր։ 
Էկոլոգիական խումբը՝ IV: Մշակության հավանական շրջանները՝ 9, 18—19, 20ա,
25, 28, 32:

## Տարածվածություն
Տարածված է Չինաստանում և Հնդկաստանում։ Մեր հանրապետության պայմաններում պիտանի է միայն ներքին գոտում, ծովի մակարդակից մինչև 1300 մ բարձրությունների վրա, քանի որ ցրտադիմացկունությամբ աչքի չի ընկնում։ Լավ է աճում Իջևանում, Երևանում։ Երևանում մեղմ, կարճատև ձմեռից հետո չի ցրտահարվում, սակայն ցուրտ և երկարատև ձմեռից հետո ցրտահարվում են ոչ միայն միամյա ու երկամյա, այլ նաև բազմամյա շիվերի մի մասը, ընդ որում հաջորդ սեզոնում բույսը վերականգնվում և առատորեն ծաղկում ու պտղաբերում է։ Վանաձորում խիստ ցրտահարվում է, սակայն չի ոչնչանում։ Դեկորատիվ հատկանիշներով զիջում է նախորդ տեսակին։

## Ծանոթագրություններ

Կատեգորիա:1753 թվականին նկարագրված բույսեր
Եղրևանի հունգարական

**Եղրևանի հունգարական** (), Ձիթազգիներ ընտանիքի, Եղրևանի ցեղի բույս։ 
## Նկարագրություն
Թուփ է' մինչև 5 մ բարձրությամբ, ուղղաձիգ, դարչնամոխրագույն ճյուղերով։ Երիտասարդ ընձյուղները մուգ կանաչ են, միամյաները' թավոտ, մոխրակարմրավուն։ Բողբոջները քառանկյուն են, սրածայր, կարմրագորշավուն, մինչև 1 սմ երկարությամբ։ Տերևները լայն էլիպսաձև են, երկարավուն էլիպսաձև, երբեմն' ձվաձև, 5—14 սմ երկարությամբ, 2,5—8,5 սմ լայնությամբ, սրածայր, սեպաձև կամ կլորավուն հիմքով, թարթիչաեզր, վերևի կողմից' մուգ կանաչ, մերկ, փայլուն, ներքևի կողմից' կապտավուն, մերկ փողրակավոր, ծիրանամանուշակագույն տերևակոթուններով և ծաղկակոթուններով։ Ծաղկաբույլերը գագաթնային են, միայնակ, 10—22 սմ երկարությամբ, ուղղաձիգ, լայն բրգաձև։ Ծաղիկները բաց կապտակարմրավուն են, բուրումնավետ։ Բաժակը զանգակաձև է, աղվամազապատ, կարճ, սուր ատամիկներով։ Պսակի խողովակը ձագարաձև է' 1 —1,5 սմ երկարությամբ։ Պսակաթերթիկները ձվաձև են։ Տուփիկը գլանաձև է, սրածայր, մերկ։ Սերմերը կարմրագորշավուն են, նեղ թևիկներով։ Ծաղկում է մայիս-հունիս ամիսներին (սովորական եղրևանուց 5—1 2 օր հետո)։ Ծաղկումը տևում է 1 0—25 օր։ Պտղաբերում է հուլիս-օգոստոսին։ Չափազանց ցրտադիմացկուն և երաշտադիմացկուն է, մեծ քանակությամբ արմատային մացառներ է տալիս։ Առատ է ծաղկում։

## Տարածվածություն
Տարածված է Կարպատներում, Տրանսիլվանիայում, գետահովիտներում և լեռների արևոտ լանջերում, ծ. մ. 500—700 մ բարձրությունների վրա։

Լայնորեն տարածված է Հայաստանում։

## Ծանոթագրություններ

Կատեգորիա:Եվրոպայի բուսական աշխարհ
Սզնի կեռասռնակավոր

**Սզնի կեռասռնակավոր** (), վարդազգիների ընտանիքի, սզնի ցեղի բույս։
## Նկարագրություն
Տերևաթափ, փոքր ծառ կամ թուփ է, 2,5-5 մ բարձրությամբ և 10-15 սմ բնի 380 տրամագծով։ Տերևները ներքևի կողմում մոմաշերտ չունեն, ավելի բաց գույնի են, քան վերևի կողմը։ Ներքևի կողմից ջղավորությունը դուրս է ցցված։ Տերևների բաժինները նեղ են, վերին մասում ատամնաեզր, գրեթե մերկ, մեծ մասամբ հնգաբլթակ։ Ճ ներքևի կողմում մոմաշերտ չունենյուղերը ծածկված են գորշամոխրավուն կեղևով։ Ընձյուղները մերկ են կամ թեթևակի մազմզուկապատ։ Ծաղկաբույլերը լայն են, ճյուղավորված, գրեթե մերկ։ Հիպանթիումը մազմզուկապատ է։ Պտուղները կարմիր են, ունեն մեկ կորիզ։

## Տարածվածություն
Տարածված է Կովկասում, նախկին ԽՍՀՄ-ի եվրոպական մասում, Ղրիմում, Հարավային Սկանդինավիայում, Հարավային Եվրոպայի միջին շրջաններում, Բալկանյան թերակղզում։ Հայաստանի պայմաններում տարածված է Լոռի ում, Իջևանի, Շամշադինի, Նոյեմբերյանի շրջաններում, Ապարանում, Արարատյան դաշտի նախալեռնային գոտում, Մեղրիում, ստորինից մինչև միջին լեռնային գոտիներում՝ լայնատերև անտառների եզրերին, ծովի մակերևույթից մինչև 1800-1900 մ բարձրություններում։

## Կիրառություն
Կարելի է օգտագործել բարձրլեռնային շրջանները կանաչապատելու նպատակով։ Էկոլոգիական խումբը՝ Xllp: Մշակության հավանական շրջանները 1-32։
## Ծանոթագրություններ

Կատեգորիա:Վարդազգիներ
Միխալ Պազդան

**Միխալ Պազդան** (, ), լեհ ֆուտբոլիստ, «Լեգիա» ակումբի և Լեհաստանի ազգային հավաքականի պաշտպան։

## Կարիերա
### Ակումբային կարիերա
Կրակովյան «Խուտնիկի» սան, կարիերան սկսել է հենց այդտեղ։ 2007 թվականի ամռանը տեղափոխվել է Զաբժեի «Գուրմիկ» ակումբ։ Էքստրակլասում դեբյուտն անցկացրել է 2007 թվականի սեպտեմբերի 14-ին, Բիտոմսկի «Պոլոնիայի» դեմ խաղում (4-0)։ Ընդհանուր առմամբ 2007-2008 մրցաշրջանի Լեհաստանի առաջնությունում անցկացրել է 19 խաղ, իսկ թիմում նրա խաղընկերները Եժի Բժենչեկը և Թոմաշ Հայտոն։ 2008-2009 մրցաշրջանի արդյունքներով «Գուրնիկը» զբաղեցրեց 15-րդ տեղը, առաջ մնալով միայն «Լոդզից», և ուղևորվեց Առաջին լիգա։

2012-2015 թվականներին համարվել է «Յագելոնիայի» ֆուտբոլիստ։ 2015 թվականի ամռանը պայմանագիր է կնքել Վարշավայի «Լեգիայի» հետ։

### Միջազգային կարիերա
Լեհաստանի ազգային հավաքականում դեբյուտն անցկացրել է 2007 թվականի դեկտեմբերի 15-ին, Լեո Բենհակերի օրոք, Բոսնիա և Հերցոգովինայի դեմ խաղում (1-0), խաղը սկսել է մեկնարկային կազմում, բայց 9-րդ րոպեին Ռադոսլավ Մաևսկին փոխարինել է նրան։ Պազդանը հավաքականի կազմում ընդգրկվել է 2008 թվականի Ավստրիայի և Շվեյցարիայի առաջնությանը։ Բայց ինչպես Լուկաշ Գարգուլան, նա նույնպես չի խաղացել։

## Ձեռքբերումներ
; «Լեգիա»
* Լեհաստանի չեմպիոն՝ 2015-2016
* Լեհաստանի գավաթ (1)՝ 2015-2016

## Ծանոթագրություններ

## Արտաքին հղումներ
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լեգիայի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Յագելոնիայի ֆուտբոլիստներ
Ժողովածու (599)

**Ժողովածու** (599), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 599 թվի տակ։ Ձեռագիրը գրվել է 1413 թվականից առաջ Թովմա Մեծոփոցի գրիչի կողմից։ Գրված է թղթի վրա, որը ունի 16,5x12,3 չափս։ Ձեռագիրը կազմված է 96 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ։ Հիշատակարաններ՝ գրչի՝ 61ա, 62ա։
## Բովանդակություն
* Դաւթի, Փիլիկեայ, Հոմարիայ և Մովս․ Քերթողի Իմաստութիւն քեթողական տառից։
* Ով եհան գիր հայոց։
* Յաղագս ձայնից։
* Եօթնադրևանք։
* Եփրեմի ի Յոբայ մեկնիչն։
* Ան․ Շիրակացւոյ Վասն չափ կշռոց։
* Աստղագիտութիւն։
* Տոմար հայոց և հռոմայեցւոց։
* Գրառաջք։
* Յաղագս տնօրինական սրբութևանցն Քրիստոսի։
* Զինչ է իմաստութիւն։
* Քարոզ։
* Մանունք։

## Ծանոթագրություններ

Կատեգորիա:Մատենադարանի ձեռագրեր
Կուսածառ սովորական

**Կուսածառ սովորական** (), աղավնիճազգիներ ընտանիքի, կուսածառ ցեղի բույս։

## Նկարագրություն
Տերևաթափ փոքր ծառ է՝ մինչև 10 մ բարձրությամբ, որը հաճախ թփանման է աճում։ Ընձյուղները քառանկյուն են, մոխրաթաղիքապատ, սուր բուրմունքով։ Տերևները բարդ են, կազմված 5—7 տերևիկներից, որոնք նշտարաձև են, նեղ նշտարաձև, 5—10 սմ երկարությամբ, ամբողջաեզր կամ նոսր ատամնաեզր, կարճ կոթունավոր, 1,5—5 սմ երկարությամբ ընդհանուր կոթունով։ Ծաղիկները եղրևանագույն են կամ բաց մանուշակագույն, բուրումնավետ, խիտ փնջերով և կեղծ հասկիկներով, 10—18 սմ երկարությամբ, մեծ մասամբ հավաքված հուրաններում։ Բաժակն ունի եռանկյունի, կարճ ատամիկներ։ Պսակի արտաքին կողմը և երախը աղվամազապատ են։ Առէջները և սռնակը դուրս են գալիս պսակի միջից։ Պտուղը գնդաձև է, 0,3—0,4 սմ տրամագծով, սուր հոտով։ Ծաղկում է հունիսից մինչև հոկտեմբեր, պտուղները հասունանում են հոկտեմբեր-դեկտեմբերին։ Ունի մի շարք պարտիզային ձևեր, որոնք աչքի են ընկնում սպիտակ, երկնագույն-կապույտ և խոշոր ծաղիկներով։

## Տարածվածություն
Տարածված է Արևմտյան Հարավային Կովկասում, Ղրիմի հարավային ափին, Միջին Ասիայի հարավում, Հարավային Եվրոպայում, Արևմտյան Ասիայում։ Աճում է գետերի ու գետակների ափերին, ձորակներում, խոնավ վայրերում, ծովափերին։ Համեմատաբար փարթամ է աճում ավազային և ավազակավային հողերում։ Լավ է դիմանում հողում եղած կրի առատությանը և աղիությանը։ Առանց վնասվելու դիմանում է մինչև 18&nbsp;°C-ի սառնամանիքներին։ 20—22&nbsp;°C-ի դեպքում բազմամյա ճյուղերի մի մասը ցրտահարվում է։ 25&nbsp;°C-ի դեպքում վերերկրյա զանգվածը լրիվ ցրտահարվում է, սակայն հաջորդ տարի առատ շիվեր է տալիս և հենց նույն տարում էլ ծաղկում։ Գյումրիում լրիվ ցրտահարվում է և ոչնչանում։

## Կիրառություն
Որպես դեկորատիվ թուփ, որը բարձր է գնահատվում հատկապես ուշ և երկարատև ծաղկման շնորհիվ, պիտանի է մեր հանրապետության ցածրադիր գոտու համար։ Բուրումնավետ բնափայտը օգտագործում են մանր իրեր պատրաստելու համար, իսկ ճյուղերից կողովներ են գործում։ Էկոլոգիական խումբը՝ IV: Մշակության հավանական շրջանները՝ 18—19, 20ա, 25, 28, 32։

## Ծանոթագրություններ

Կատեգորիա:1753 թվականին նկարագրված բույսեր
Կատալպա ձվաձև

** Կատալպա ձվաձև** (), փողածաղկազգիների ընտանիքի, կատալպա ցեղի բույս։

## Նկարագրություն
Տերևաթափ ծառ է` 8-10 (երբեմն` 15) մետր բարձրությամբ և վրանաձև սաղարթով։ Ընձյուղները մերկ են, հազվադեպ՝ ծածկված ցրված մազմզուկներով։ Տերևները լայն ձվաձև են, 10-25 սմ երկարությամբ, հաճախ սրտանման հիմքով, գագաթում միանգամից սրացող, երբեմն 3-5 լայն, սրածայր բլթակներով, վերևի կողմից՝ անփայլ կանաչ, ներքևի կողմից՝ բաց կանաչավուն, մերկ կամ մազմզուկապատ միայն ջղերի ուղղությամբ, 6-15 սմ երկարությամբ տերևակոթուններով։ Հուրանները բրգաձև են, 10-25 սմ երկարությամբ։ Ծաղիկները դեղնավուն են, ներսում նարնջագույն շերտերով և մուգ մանուշակագույն բծերով։ Պսակն ունի 2 սմ տրամագիծ։ Տուփիկի երկարությունը հասնում է 20-30 սմ-ի և մոտ 0.8 սմ լայնության։ Ծաղկում է հուլիս-օգոստոս ամիսներին, պտղաբերում է հոկտեմբեր-դեկտեմբերին։

Էկոլոգիական խումբը՝ VI: Մշակության հավանական շրջանները՝ 7, 9-10, 18-20, 23-28, 31-32:

## Տարածվածություն
Տարածված է Կենտրոնական Չինաստանում՝ Հուբեյ (600-ից մինչև 1000 մետր բացարձակ բարձրության վրա) և Շանդուն գավառներում։ Աճում է անտառաեզրերին և բաց վայրերում։ Լուսասեր է, ստվերի տակ ոչնչանում է։ Բավականին ջերմասեր է, սակայն դիմանում է մինչև -30-32&nbsp;°C-ի սառնամանիքներին։ Մեր հանրապետությունում լավ է աճում ծովի մակերևույթից մինչև 1500 մետր բարձրությունների վրա, որից ավելի բարձր նիշերում լուրջ ցրտահարվում է։

## Կիրառություն
Որպես դեկորատիվ բույս, որը աչքի է ընկնում գեղեցիկ, էկզոտիկ տերևներով ու պտուղներով և առատ ծաղկմամբ, մեծ ուշադրության է արժանի։

## Ծանոթագրություններ

Կատեգորիա:Փողածաղկազգիներ
Իլենի եվրոպական

**Իլենի եվրոպական** (), իլենազգիներ ընտանիքի, իլենի ցեղի բույս։

## Նկարագրություն
Փոքր ծառ է` մինչև 7 մ բարձրությամբ և 5—10 սմ բնի տրամագծով։ Երբեմն աճում է թփանման։ Երիտասարդ ճյուղերը քառանկյունի են, կանաչ, 4 գորշավուն խցանային թմբիկներով։ Բնի և բազմամյա ճյուղերի կեղևը գորշամոխրավուն է, երբեմն` գրեթե սև։ Տերևները հակառակ ձվաձև են կամ երկարավուն էլիպսաձև, 2—11 սմ երկարությամբ և 1-6 սմ լայնությամբ, սրածայր, մանր, սղոցաեզր, թեթևակի կաշվեկերպ, վերևի կողմից` մերկ, ներքևից` ջղերի երկարությամբ մազմզուկապատ։ Ծաղկաբույլը իսահովանոց է, կազմված 3—15 ծաղիկներից, որոնք դեղնավուն են, կամ սպիտակականաչավուն։ Պտուղը 4 բլթականի է` 1—13 սմ լայնությամբ և 0,7—1 սմ բարձրությամբ, անթև, մուգ կարմրավուն, կամ վարդագույն։ Ծաղկում է մայիս, հունիս ամիսներին, պտուղները հասունանում են օգոստոս-հոկտեմբերին։

## Տարածվածություն
Տարածված է Կովկասում, ԽՍՀՄի Եվրոպական մասում, Ղրիմում, հարավային Եվրոպայում, Փոքր Ասիայում։ Հայաստանի տարածքում հանդիպում է հյուսիսարևելյան և կենտրոնական շրջաններում, Զանգեզուրում, խառն անտառներում, ծովի մակերևույթից մինչև 1800—1900 մ բարձրությունների վրա։

## Կիրառություն
Աչքի է ընկնում բարձր ձմեռնադիմացկունությամբ, երաշտադիմացկունությամբ, արագ աճով։ Բավականին լուսասեր է։ Լավ է աճում քաղաքի յուրահատուկ պայմաններում, քանի որ բավականին գազադիմացկուն է։ Լավ է տանում խուզումը։ Արմատակեղևում պարունակում է մինչև 20 % բարձր որակի գուտապերչ, իսկ սերմերում՝ 45 % չչորացող ճարպ, որը լայն կիրառում ունի արդյունաբերության բնագավառում։ Փայտը շատ ամուր է, օգտագործում են կոշկակարային մեխեր, իլիկներ, ստեղներ պատրաստելու համար։ Ածուխից տուշային մատիտներ են պատրաստում։ Պտուղներն ունեն դեղագործական նշանակություն։ Հայտնի են այս տեսակի մոտ 20 այլատեսակներ, որոնք աչքի են ընկնում լացող սաղարթով, թզուկ աճով, խայտաբղետ, նեղ նշտարաձև տերևներով և տարբեր գույնի պտուղներով։
:
## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Արալիա մանջուրական

**Արալիա մանջուրական ** (), արալիազգիների ընտանիքի, արալիա ցեղի բույս։

## Նկարագրություն
Տերևաթափ ծառեր են, բարենպաստ պայմաններում ունեն մինչև 12, սակայն մեծ մասամբ' 1,5—3 մ բարձրություն։ Բունը խիտ ծածկված է բազմաթիվ ամուր փշերով։ Տերևներն ունեն մինչև 1 մ երկարություն, կրկնակի, հազվադեպ` եռակի բարդ փետրաձև են, կրում են 5—9 (երբեմն' 11) տերևիկներ, որոնք լայն-ձվաձև են կամ ձվաձև, հազվադեպ էլիպսաձև, մինչև 18 սմ երկարությամբ և 8 սմ լայնությամբ, վերևի կողմից` բաց կանաչ, հարթ, մերկ, կամ ծածկված խոզանականման մազմզուկներով, ներքևի կողմից` բաց-կապտավուն, ջղերի ուղղությամբ կոշտ մազմզուկապատ կամ համարյա մերկ, խոշոր, ատամնաեզր։ Կոթունները լավ նկատելի են' 0,2—0,5 (երբեմն' 0,8) սմ երկարությամբ։ Տերևների ընդհանուր կոթունը և առանցքը թույլ մազմզուկապատ են, ծածկված հատ ու կենտ փշերով։ Ծաղկաբույլերը խիտ են, հուրանաձև, մինչև 45 սմ երկարությամբ, 4-ական (երբեմն' 6—8) հավաքված բնի գագաթում։ Երկրորդ կարգի առանցքները ավելի կարճ են, 2,5—10 սմ երկարությամբ, որի հետևանքով հուրանները կուտակված են հովանոցաձև, և բացի գագաթնային հովանոցից, որը կազմված է երկսեռ ծաղիկներից, կրում են նաև կողմնային հովանոցներ, որոնք գտնվում են երրորդ կարգի առանցքների վրա։ Կենտրոնական հովանոցն ունի 1,2—2,2 սմ տրամագիծ։ Պսակաթերթիկները սպիտակ են։ Սռնակները ազատ են։ Պտուղը կապտասևավուն է, 0,3—0,5 սմ տրամագծով, ունի 5 շատ մանր կորիզներ։ Ծաղկում է հունիս-օգոստոս ամիսներին, պտուղները հասունանում են սեպտեմբերին։ Բազմանում է սերմերով և արմատային մացառներով։ Հատելուց հետո առատ մացառներ է տալիս։ Բարենպաստ պայմաններում արագ է աճում։ Ցրտադիմացկուն է։ Էկոլոգիական խումբը' 12ա։

## Տարածվածություն
Տարածված է Հեռավոր Արևելքում (Ամուրի մարզի հարավ-արևելքում, Խաբարովսկի երկրամասի հարավային մասերում, Պրիմորսկի երկրամասում), Կորեայում, Մանջուրիայում։ Աճում է խառը և փշատերև անտառներում, միայնակ կամ փոքր խմբերով, ծ. մ.-ից մինչև 500 մ բարձրության վրա, լայնատերև անտառներում' ժայռոտ, մերկացած լանջերում, հատկապես հատատեղերում և հրդեհված անտառամասերում։ Հայաստանի տարածքում ներկայումս մշակվում է Վանաձորում (բուսաբանական այգում), որտեղ առատորեն ծաղկում և պտղաբերում է։ Երևանում մշակվում էր մինչև 1973 թվականը, տեսքը ճնշված էր (հատկապես տուժում էր շոգից, օդի չորությունից և ձմեռային երաշտից)։ Մշակության հավանական շրջանները' 5—7, 9—17, 21, 29, 31:

## Կիրառություն
Հեռանկարային է հանրապետության մեզոֆիլ անտառային շրջանների համար։
 
:
## Ծանոթագրություններ
Իլենի Բունգեի

**Իլենի Բունգեի** (), iլենազգիներ ընտանիքի, իլենի ցեղի բույս։

## Նկարագրություն
Փոքր, տերևաթափ ծառ է, 4—6 մ բարձրությամբ, որը հաճախ թփանման տեսք է ունենում։ Երիտասարդ ընձյուղները թեթևակի 4 անկյունանի են, հաճախ հազիվ նկա տելի 4 խցանային երկայնական ելուստներով։ Տերևները ձվաձև են կամ երկարավուն ձվաձև, երբեմն` գրեթե կլորավուն, 3—1 0 սմ երկարությամբ և 1,5—6 սմ լայնությամբ, միանգամից սրացող գագաթով, լայն սեպանման կամ կլորավուն հիմքով, սուր սղոցաեզր, ամուր, հարթ, կապտավուն, կոթունավոր։ Կիսահովանոցները կրկնակի, եռակի ճյուղավորված են` կազմված 7—1 5 ծաղիկներից։ Ծաղիկները 4 անդամանի են, 0,6—1 սմ տրամագծով, սպիտակավուն կամ թեթևակի դեղնավուն։ Փոշանոթները վառ ծիրանագույն են։ Տուփիկը 4 բլթականի է` մոտ 1 սմ տրամագծով, անթև, հասունները` վարդագույն կամ դեղնավուն։ Բլթակները ձվաձև են։ Սերմերը բաց կարմրավուն են, ծածկված նարնջակարմրավուն սերմնապատով։ Ծաղկում է հունիսին, պտուղները հասունանում են հոկտեմբերին։

## Տարածվածություն
Տարածված է հյուսիսային և հյուսիսարևելյան Չինաստանում։ Հայաստանում մշակվում է Երևանում, Վանաձորում և Սևանում։ Ամենուրեք լավ է աճում, առատորեն ծաղկում և պտղաբերում է։ Միանգամայն հեռանկարային է ստորին և միջին լեռնային գոտիների համար։ Էկոլոգիական խումբը` Xllp: Մշակության հավանական շրջանները` 1 —32:

## Ծանոթագրություններ
Ճապկի սպիտակ

**Ճապկի սպիտակ** (), հոնազգիներ ընտանիքի, ճապկի ցեղի բույս։

## Նկարագրություն
Թուփ է՝ մինչև 3 մ բարձրությամբ, նուրբ, ճկուն, մեծ մասամբ ուղիղ կամ դեպի ցած հակված, սակայն չարմատակալող ճյուղերով։ Ընձյուղները մեծ մասամբ վառ նարնջակարմրավուն, երբեմն՝ սևակարմրավուն, հազվադեպ՝ կարմրագորշավուն են։ Միջուկը լայն է, սպիտակ։ Տերևադասավորությունը հակադիր է։ Տերևները լայն էլիպսաձև են, ձվաձև, էլիպսաձև, 3-10 սմ երկարությամբ, 2-7 սմ լայնությամբ, գագաթում սուր կամ մեծ մասամբ սրված, կլորավուն կամ սեպաձև հիմքով, վերևի կողմից՝ կնճռոտ, մուգ կանաչ, նոսր, տերևի մակերեսին պառկած մազմզուկներով, 4-6 զույգ կողմնային ջղերով։ Կոթունն ունի 0,5-3 սմ երկարություն։ Ծաղկաբույլերը վահանաձև են, տափակ կամ թեթևակի ուռուցիկ, 3,5-5 սմ տրամագծով, խիտ, 2-4 սմ երկարությամբ ծաղկակոթուններով։ Ծաղկակալն ունի 2-5 մմ երկարություն, բաժակի ատամիկներն աննկատ են կամ շատ կարճ, պսակաթերթիկները ձվաձև են կամ ձվաձև նշտարաձև, 4-5 մմ երկարությամբ։ Առէջները գրեթե հավասար են կամ երկար են պսակաթերթիկներից։ Սերմնարանը մազմզուկապատ է։ Կորիզապտուղը համարյա գնդաձև է, 7-8 մմ երկարությամբ և 6,5-7,5 մմ լայնությամբ, սկզբում կապտավուն, հասունանալիս՝ կապտասպիտակ կամ սպիտակ։ Կորիզը էլիպսոիդաձև է, ծայրերում սեղմված։

## Տարածվածություն
Ծաղկում է մայիսին, հունիսին, հաճախ համարյա ամբողջ ամռան ընթացքում, երբեմն երկրորդ անգամ՝ աշնանը։Տարածված է Նախկին ԽՍՀՄ-ի Եվրոպական մասում (Վերին Վոլգայի, Կամայի, Հյուս. Դվինայի և Պեչորայի ավազաններում), Արևմտյան և Արևելյան Սիբիրում, հեռավոր Արևելքում, Մոնղոլիայում, Հյուսիսային Կորեայում, հյուսիսարևելյան Չինաստանում, Ճապոնիայում։ Աճում է գետահովիտներում, գետածոցային անտառներում և մացառուտներում՝ այլ թփատեսակների հետ միասին։ Լավ է աճում ամենատարբեր հողերում։ Բավական ստվերատար է։ Լավ է դիմանում քաղաքի պայմաններին։ Աչքի է ընկնում բարձր ցրտադիմացկունությամբ, շոգադիմացկուն է։ Ունի մի շարք պարտիզային ձևեր, որոնք աչքի են ընկնում խայտաբղետ տերևներով և տարբեր գույնի ընձյուղներով։ Մեր հանրապետությունում մշակվում է ամենուրեք, առատորեն ծաղկում և պտղաբերում է։
 
## Կիրառություն
Էկոլոգիական խումբը՝ XIII: Մշակության հավանական շրջանները՝ 1 -32:
## Ծանոթագրություններ
Circus

**Circus**, ամերիկացի երգչուհի Բրիթնի Սփիրսի Circus ալբոմի գլխավոր սինգլը։ Սինգլի պրոդյուսերները Dr. Luke և Բեննի Բլանկոն են։ Սինգլը ռադիոյով թողարկվել է 2008 թվականի դեկտեմբերի 9-ին։ Սինգլը Ավստրալիայում ունի ոսկի սերտիֆիկացիա, իսկ ԱՄՆ-ում՝ պլատինե։ Love Radio ռադիոկայանում հիթը զբաղեցրեց առաջին հորիզոնականը, բայց հետագայում սկսեց զիջել դիրքերը։ 2009 թվականի մարտի 16-ին այն նորից բարձրացավ առաջին հորիզոնականը։

## Տեսահոլովակ
Տեսահոլովակի ռեժիսորը Francis Lawrence-ն էր, ով ավելի վաղ Սփիրսի հետ աշխատել էր I'm a Slave 4 U երգի տեսահոլովակի վրա։ Տեսահոլովակի պրեմերիան պլանավորել էին դեկտեմբերի 5-ին, բայց այդ տեսահոլովակը դեկտեմբերի 3-ին հայտնվեց չինական Tudou.com կայքում, այդպիսով տեղափոխվելով դեկտեմբերի 4-ին։

## Մրցանակներ
Teen Choice Music մրցանակաբաշխությունում սինգլը անվանակարգվել էր 6 կատեգորիայում, բայց ոչ մի մրցանակ չհաշեց։

## Ելույթ
2008 թվականի դեկտեմբերի 2-ին՝ երգչուհու 27-ամյակին նվիրված «Good Morning America» շուում Բրիթնի Սփիրսը կատարեց իր «Circus» երգը։

## Երգացանկ

* **CD Single 1 (Australian/European Basic Single/Korean CD)**
# "Circus" – 3:12
# "Womanizer" (Mike Rizzo Funk Generation Edit) – 3:51

* **CD Single 2 (European Maxi Single/Taiwan Remix Single)**
# "Circus" – 3:12
# "Circus" (Tom Neville's Ringleader Remix) – 7:52
# "Circus" (Diplo Circus Remix) – 4:24
# "Circus" (Junior Vasquez Club Circus) – 9:01
# "Circus" (Music Video)

* **Digital Download/The Singles Collection Boxset Single**
# "Circus" – 3:12
# "Circus" (Tom Neville's Ringleader Remix) – 7:52

* **Digital EP — The Remixes**
# "Circus" (Diplo Circus Remix) – 4:24
# "Circus" (Tom Neville's Ringleader Remix) – 7:52
# "Circus" (Villains Remix) – 5:17
# "Circus" (Linus Love Remix) – 4:39
# "Circus" (Junior Vasquez Electric Circus) – 9:02

## Չարթեր
Billboard Hot 100 հիթ շքերթում սինգլը զբաղեցրել է 3-րդ հորիզոնականը, որը համարվում է ռեկորդային սկիզբ։

### Շաբաթական հիթ-շքերթներ

### Տարեվերջյան հիթ-շքերթներ

## Հավելյալ փաստեր
Dirty Loops խումբը կատարել է երգի ռեմիքս տարբերակը։

## Ծանոթագրություններ

## Արտաքին հղումներ
* Բրիթնի Սփիրսի պաշտոնական կայքը

Կատեգորիա:Բրիթնի Սփիրսի երգեր
Ականտոպանաքս նստածաղկավոր

**Ականտոպանաքս նստածաղկավոր** (), արալիազգիների ընտանիքի, ականտոպանաքս ցեղի բույս։
## Նկարագրություն
Սակավաճյուղ տերևաթափ թուփ է՝ 2-3 (հազվադեպ՝ 4) մետր բարձրությամբ, բաց մոխրագույն, մանր, երկարավուն ճաքերով ծածկված կեղևով։ Ընձյուղները դեղնամոխրավուն են, մերկ, հարթ կամ սակավաթիվ փշերով ծածկված։ Տերևները բարդ թաթաձև են, կազմված 3-5 տերևիկներից, 4-12 սմ երկարությամբ տերևակոթուններով, որոնք մերկ են կամ թեթևակի մազմզուկապատ, հաճախ հատ ու կենտ փշերով։ Տերևիկները նշտարաէլիպսաձև են կամ նշտարաձև, հազվադեպ՝ երկարավուն, հակառակ ձվաձև, սուր ծայրով և սեպաձև հիմքով, 5-18 սմ երկարությամբ և 2,5-7 սմ լայնությամբ, սուր կրկնակի ատամնաեզր, վերևի կողմից՝ մերկ կամ ցրված կարճ մազմզուկապատ, ներքևի կողմից՝ ջղերի ուղղությամբ խոզանանման մազմզուկներով կամ մանր փշերով ծածկված։ Տերևիկակոթունները նույնպես մազմզուկապատ են կամ համարյա մերկ, 0,5-1,2 սմ երկարությամբ, երբեմն տերևիկները համարյա նստադիր են։ Ծաղիկները շատ կարճ կոթունավոր, 1-3 սմ տրամագծով հովանոցներ են, 2-6-ական հավաքված ողկուզանման կամ հովանոցանման ծաղկաբույլերում կամ կիսահովանոցներում։ Ծաղկակոթերը կարճ են, հաստ, սպիտակ գույնի թաղիքամազմզուկապատ։ Կենտրոնական հովանոցը ավելի խոշոր է կողմնայիններից, ավելի շուտ է բացվում և կազմված է միայն առէջային կամ երկսեռ, պտղաբերող ծաղիկներից։ Կողմնային հովանոցները կազմված են երկսեռ կամ միայն առէջային ծաղիկներից։ Պսակաթերթիկները կարմրակամ մանուշակագորշավուն են, երբեմն՝ գրեթե սև։ Սերմնարանը 2 բնանի է, երկու սերտաճած սռնակներով, որոնք միայն գագաթում են բաժանված երկու կարճ սպիով։ Պտուղը էլիպսոիդանման է կամ ձվաձև, բութ, անկյունավոր, սև, 0,8-1,4 սմ երկարությամբ, կողքերից խիստ սեղմված 2 կորիզով։ Ծաղկում է օգոստոսին, պտուղները հասունանում են սեպտեմբեր-հոկտեմբերին։

## Տարածվածություն
Տարածված է Հեռավոր Արևելքում (Ամուրի մարզի հարավ-արևելքում, Խաբարովսկի երկրամասում, բացառությամբ հյուսիսային մասի, Պրիմորսկի երկրամասում), Հյուսիսային և Միջին Կորեայում, հյուսիսարևելյան Չինաստանում (Մանջուրիա, Հեբեյ)։ Աճում է միայնակ կամ փոքր խմբերով, գետերի ու գետակների անտառապատ հովիտներում, անտառաեզրերում, բացատներում, լեռնալանջերում և այլն։ Ստվերատար է, սակայն առատ ծաղկում և պտղաբերում է միայն լավ լուսավորվածության պայմաններում։ Միանգամայն ցրտադիմացկուն է և ձմեռադիմացկուն։ Բազմանում է սերմերով, կտրոններով և արմատային մացառներով։ Հայաստանի պայմաններում լավ է հարմարվել մեզոֆիլ անտառային գոտու պայմաններում (Վանաձոր), որտեղ առատորեն ծաղկում և պտղաբերում է։ Երևանում խիստ տուժում էր օդի չորությունից և բարձր ջերմաստիճաններից, որի հետևանքով էլ ոչնչացել է 10-12 տարեկան հասակում։ Հեռանկարային է Հայաստանի միջին և բարձր լեռնային գոտիների համար։

## Կիրառություն
Էկոլոգիական խումբը՝ XIIա։ Մշակության հեռանկարային շրջանները՝ 5-7, 9-1 7, 21, 29, 31:
## Ծանոթագրություններ
Ցախակեռաս Մաակի

**Ցախակեռաս Մաակի** (), ցախեկեռասազգիներ ընտանիքի, ցախակեռաս ցեղի բույս։

## Նկարագրություն
Տերևաթափ ուղղաձիգ, լայն թոսի է՝ մինչև 5 մ բարձրությամբ և սնամեջ, բաց մոխրավուն կեղևով ծածկված ճյուղերով, կարճ մազմզուկապատ, երիտասարդ ընձյուղներով։ Բողբոջները մանր են, ձվաձև, խաչաձև դասավորված մի քանի զույգ թևտւկներով ծածկված։ Տերևները ձվաձև-էլիպսաձևից մինչև լայն նշտարաձև են, աստիճանաբար սրացող գագաթով, հիմքում սեղմված, հազվադեպ՝ կլորավուն, 5-8 սմ երկարությամբ և 2-3,5 սմ լայնությամբ, 0,3-0,5 սմ երկարությամբ, կոթունավոր, վերևի կողմից՝ մուգ կանաչ, ներքևից՝ բաց գույնի, երկու կողմից էլ ջղերի ուղղությամբ ծածկված գանգուր մազմզուկներով։ Ծաղիկները զույգերով են, ծոցային, երկշուրթ, սպիտակ, ծաղկաթափի ժամանակ՝ դեղնող, բուրումնավետ, կարճ մազմզուկապատ, գեղձավոր, տերևակոթունից կարճ ծաղկակոթունով։ Պսակը ունի 2 սմ երկարություն, հավասար, նուրբ, ձագարաձև խողովակով, արտաքինից մերկ, ներսի կողմից մազմզուկապատ։ Բաժակը մեծ մասամբ զանգականման է։ Սերմնարանը ազատ է, ծածկված ծաղկակիցիկներով։ Ծաղկակիցները գծանման են, խոզանակամազմզուկապատ, սերմնարանից երկար։ Սռնակը մազմզուկապատ է։ Հատապտուղները ազատ են, գնդաձև, գագաթին թափված բաժակի հետքերով, մուգ կարմիր, 1-9 սերմերով։ Վերջիններս երկարավուն էլիպսաձև են, տափակ, դարչնագույն։ Ծաղկում է հունիսին, պտուղները հասունանում են սեպտեմբեր-հոկտեմբերին։

## Տարածվածություն
Տարածված է Մերձամուրյան մարզում, Սիխոտե-Ալինում, Հյուսիսային Չինաստանում, Կորեայում, Հյուսիսային Ճապոնիայում, կաղնու և թեղու անտառներում, գետափերում, բացատներում։ Հրաշալի մեղրատու է։

## Կիրառություն
Մեր հանրապետության տարածքում սահմանափակ քանակությամբ է մշակվում։ Աչքի է ընկնում դեկորատիվ բարձր հատկանիշներով, հատկապես ծաղկման և պտուղների հասունացման շրջանում։ Ձմեռնադիմացկուն է, երաշտադիմացկուն, հողի նկատմամբ պահանջկոտ չէ։
## Ծանոթագրություններ
Կելրեյթերիա հուրանավոր

**Օճառածաղկավորներ** (), Օճառազգիներ ընտանիքի, Կելրեյթերիա ցեղի բույս։ 
## Նկարագրություն
Տերևաթափ ծառ է, մինչև 10 մ բարձրությամբ, որը հաճախ անբարենպաստ պայմաններում թփանման տեսք է ունենում։ Ճյուղերը ծածկված են դարչնամոխրավուն կնճռոտ կեղևով։ Ընձյուղները մազմզուկապատ են։ Տերևները պարզ, կենտ փետրաձև են կամ մասնակիորեն կրկնակի փետրաձև, տերևիկների խոր կտրտվածության պատճառով, 45 սմ երկարությամբ և 25 սմ լայնությամբ, կազմված 7-15 տերևիկներից, որոնք գրեթե հակադիր են, նստադիր, ուրվագծում՝ ձվաձևից մինչև ձվաձև-նշտարաձև, 3-8 սմ երկարությամբ, սրածայր կամ աստիճանաբար սրացող, լայն կամ նեղ սեպաձև հիմնով, բլթակաձև կամ քնարանման կտրտված, կոպիտ և անհավասար աղեղնաատամնաեզր, վերևի կողմից մերկ, ներքևի կողմից' ջղերի ուղղությամբ մազմզուկապատ կամ մեծ։ Ծաղիկները բաց դեղնավուն են, մինչև 1 սմ տրամագծով, հավաքված նոսր, ծայրային հուրաններում, 25—40 սմ երկարությամբ և հիմքում 25 սմ տրամագծով։ Բաժակաթերթիկներն ունեն 2-2,5, պսակաթերթիկները՝ 7-8 մմ երկարություն։ Սկավառակը ծիրանագույն է։ Տուփիկը երկարավուն ձվաձև է, 3,5—5 սմ երկարությամբ, դեպիսրավուն գագաթը աստիճանաբար սեղմված։ Ծաղկում է հունիս-օգոստոս ամիսներին, պտուղները հասունանում են սեպտեմբեր-հոկտեմբերին։

## Տարածվածություն
Տարածված է Չինաստանում, Կորեայում, ճապոնիայում։ Մեր հանրապետության տարածքում մշակվում է միայն ցածրադիր տաք, հովտային շրջաններում, ծովի մակերևույթից մինչև 1500 մ բարձրությունների վրա, հատկապես Իջևանում, Շամշադինում, 138 Նոյեմբերյանում, Թումանյանում, Արարատյան դաշտում, Ջանգեզուրում։ Բնափայտը շատ փափուկ է և դիմացկուն չէ, արդյունաբերական կիրառում չունի։ Տերևները զգալի քանակությամբ սապոնին են պարունակում։ Օգտագործվում է դեղագործության բնագավառում։ Արմատային առատ մացառներ տալու շնորհիվ կելրեյթերիան մեծ կիրառում է գտել հակաէրոզիոն տնկարկներում, որտեղ մեծ մասամբ աճում է թփանման, նպաստելով թեք, չոր, քարքարոտ լանջերի, ձորակների, լիցքերի ամրացմանը։ Մեծ կիրառում է գտել նաև կանաչապատման բնագավառում՝ գեղեցիկ ծաղիկների և տերևների աշնանային հիանալի գունափոխման շնորհիվ։
## Ծանոթագրություններ

Կատեգորիա:Օճառազգիներ
Ժողովածու (735)

**Ժողովածու** (735), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 735 թվի տակ։ Ձեռագիրը գրվել է 14-րդ դարում։ Գրված է թղթի վրա, որը ունի 16x11,5 չափս։ Ձեռագիրը կազմված է 138 թերթից։ Գրված է միասյուն, նոտրգրով։ Պահպանակը՝ մագաղաթ, բոլորգիծ երկաթագիր, Ավետարան։ Կազմը՝ կաշեպատ տախտակ դրոշմազարդ։ Հիշատակարաններ՝ հետագայի՝ 137բ (15-րդ դար)։
## Բովանդակություն
* Յովհ․ Երզնկացւոյ Խրատ հասարակաց։
* Քարոզք (Ես․ Նշեցի,անանունք)։
* Բարուախօս։

## Ծանոթագրություններ

Կատեգորիա:Մատենադարանի ձեռագրեր
Ցախակեռաս սովորական

**Ցախակեռաս սովորական, ցախակեռաս անտառային** (), ցախակեռասազգիների ընտանիքի, ցախակեռասների ցեղի բույս։

## Նկարագրություն
Տերևաթափ թուփ է՝ 1 —3 մ բարձրությամբ, ուղղաձիգ ճյուղերով, որոնց միջուկը գորշավուն է։ Հաճախ ճյուղերը սնամեջ են։ Միամյա շիվերը գորշամոխրավուն են կամ մոխրագորշավուն, երկարավուն ակոսներով, մերկ կամ մազմզուկապատ, որոնք ավարտվում են 1 կամ 2—3 բողբոջներով։ Վերջիններս իլիկաձև են, 0,5—1 սմ երկարությամբ, ծածկված բազմաթիվ սպիտակ, մոխրավուն և դեղնամոխրավուն աղվամազապատ թեփուկներով։ Տերևները լայն էլիպսաձև են կամ էլիպսաձև ձվաձևից մինչև հակառակ ձվաձև, սրածայր կամ բութ գագաթով, կլորավուն, լայն սեպաձև կամ թույլ սրտաձև հիմքով, 3—6 սմ երկարությամբ և 2—4 սմ լայնությամբ, վերևի կողմից անփայլ գորշականաչ կամ մոխրականաչավուն, մանուշակագույն միջին ջղով, նոսր մազմզուկապատ կամ մերկ, ներքևի կողմից ավելի բաց գույնի և խիտ մազմզուկապատ։ Ծաղիկները զույ¬ գերով են, ծոցային, երկշուրթ, բաց դեղնավուն։ Պսակը դեղնասպիտակ է, հաճախ կարմրավուն խավով, ծաղկաթափի ժամանակ դեղին, 1,1 —1,3 սմ երկարությամբ։ Սերմնարանը ազատ է, պսակված եռանկյունի, գեղձաթարթիչավոր ատամնավոր բաժակով։ Ծաղկակիցիկները լայն են, ծաղկակիցները մախաթաձև, մազմզուկապատ։ Առէջները ամրացած են ծռվածքի հիմքին։ Հատապտուղները զույգերով են, սերտաճած միայն հիմքում կամ ազատ, գնդաձև, մուգ կարմիր։ Սերմերը կարմրամանուշակավարդագույն են։ Ծաղկում է մայիս-հունիս ամիսներին, պտղաբերում է հուլիս-սեպտեմբերին։ Լավ է տանում խուզումը։ Բազմանում է ամառային կտրոններով, սերմերով, անդալիսով։ Ամենուրեք առատորեն ծաղկում և պտղաբերում է, բարձր լեռնային շրջաններում չի ցրտահարվում։

Էկոլոգիական խումբը՝ XII : Մշակության հավանական շրջանները՝ 1 — 32:

## Տարածվածություն
Տարածված է Ռուսաստանի Եվրոպական մասի հյուսիսում և հյուսիս-արևմուտքում, Մերձբալթիկայում, Օնեգա լճի շրջակայքում, Արխանգելսկի, Վոլոգդայի, Պերմի մարզերում, արևելքում՝ մինչև Ալթայի երկրամաս, տարածման հարավային սահմանը համընկնում է անտառի և տափաստանի սահմանի հետ։ Արևմուտքում հանդիպում է Լեհաստանում, Հյուսիսային Գերմանիայում, Դանիայում, Անգլիայում, Շվեդիայում, Նորվեգիայում, Ֆինլանդիայում, անտառներում, թփուտներում, ձորակների և բլուրների լանջերին, անտառեզրերում։ Հայաստանի  հանրապետության տարածքում հաճախ է հանդիպում։

## Կիրառություն
Ստվերատար է, լավ է աճում սննդանյութերով հարուստ կրային հողերում։ Արմատային համակարգը մեծ մասամբ մակերեսային է։ Բնափայտը շատ ամուր է («քսիլոսթեում» նշանակում է ոսկրափայտ)։ Օգտագործվում է ձեռնափայտեր, գործվածքային ասեղներ և իլիկներ, ծխամորճեր պատրաստելու համար և այլն։ Հատապտուղներն ունեն փսխեցնող և լուծողական ազդեցություն։

## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Թփեր
Կատեգորիա:Ծածկասերմեր
Կատեգորիա:Ցախակեռասազգիներ
California Gurls

thumb|Քեթի Փերրին կատարում է «California Gurls» երգը ''MuchMusic Video Awards''-ի ժամանակ՝ 2010 թվականի հունիսի 20-ին, Տորոնտոյում
«**California Gurls**», ամերիկացի երգչուհի Քեթի Փերրիի երգը, որ դարձել է նրա *[[Teenage Dream]]* երրորդ ստուդիական ալբոմի գլխավոր սինգլը։ Քեթի Փերրին երգը կատարում է Սնուփ Դոգի հետ, իսկ որպես պրոդյուսեր հանդես են եկել Dr. Luke-ը, Max Martin-ը և Benny Blanco-ը։ 2010 թվականի հունիս-հուլիս ամիսներին սինգլը 6 շաբաթ գլխավորել է ամերիկյան Billboard Hot 100 հիթ-շքերթը։ Երգը ներկայացվել Գրեմմիի «Լավագույն համատեղ վոկալային փոփ կատարում» անվանակարգում։

## Պատմություն
Սինգլը թողարկվել է 2010 թվականի մայիսի 7-ին, իսկ մայիսի 11-ից հասանելի է եղել iTunes կայքում։ Այն դարձել է Քեթի Փերրիի 2-րդ և Snoop Dogg-ի երրորդ հիթը, որ գլխավորել է ամերիկյան հիթ-շքերթը։ ԱՄՆ-ից բացի երգը գլխավորել է ավելի քան 10 երկրների (այդ թվում՝ Մեծ Բրիտանիա, Կանադա, Ավստրալիա, Շոտլանդիա, Իռլանդիա, Նոր Զելանդիա) հիթ-շքերթներ։

Առաջին 7 շաբաթվա ընթացքում «California Gurls» սինգլը ինտերնետ-խանութներից ներբեռնվել է շուրջ 2 միլիոն անգամ, ինչը երկրորդ ցուցանիշն է Flo Rida's «Right Round» երգից հետո։ Ընդհանուր առմամբ աշխարհում վաճառվել է սինգլի ավելի քան 7 միլիոն օրինակ։

Անգլիայում «California Gurls» սինգլը UK Singles Chart հիթ-շքերթում ընդգրկվել է 2010 թվականի հուլիսի 27-ին և միանգամից զբաղեցրել է առաջին տեղը։ Առաջին շաբաթվա ընթացքում վաճառվել է սինգլի 123,607 օրինակ։

## Ռեմիքսներ
Manhattan Clique խմբի թողարկածներ՝
* 1. Manhattan Clique Radio Edit [3:45]
* 2. Manhattan Clique Extended Radio Edit [4:47]
* 3. Manhattan Clique Long Beach Mix [7:01]
* 4. Manhattan Clique Malibu Dub [5:47]

## Մրցանակներ

## Ճանաչում

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Երգացանկ
;Digital download
# «California Gurls» (Snoop Doggի մասնակցությամբ) — 3:56

;CD Single
# «California Gurls» (Snoop Dogg-ի մասնակցությամբ) — 3:56
# «Hot n Cold» (Yelle-ի մասնակցությամբ) (Remix) — 4:07

;US digital remix EP
# «California Gurls» (Armand Van Helden Remix) — 5:48
# «California Gurls» (Innerpartysystem Main Mix) — 4:27
# «California Gurls» (Manhattan Clique Long Beach Mix) — 7:00

;UK digital remix EP
# «California Gurls» (MSTRKRFT Main Mix) — 3:59
# «California Gurls» (Innerpartysystem Main Mix) — 4:27
# «California Gurls» (Manhattan Clique Long Beach Mix) — 7:00

;Digital Download Single
# «California Gurls» (Snoop Dogg-ի մասնակցությամբ) [Passion Pit Main Mix] — 4:11

;Digital Download Single
# «California Gurls» (Snoop Dogg-ի մասնակցությամբ) [MSTRKRFT Main Mix] — 4:00

;Non-Album Single
# «California Gurls» (Snoop Dogg-ի մասնակցությամբ) [Gretina Club Mix] — 4:09

## Թողարկման պատմություն

## Ծանոթագրություններ


## Արտաքին հղումներ
* 
* Official Music Video  MTV

Կատեգորիա:2010 երգեր
Կատեգորիա:2010 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Քեթի Փերրիի երգեր
Կատեգորիա:Քեթի Փերրիի սինգլներ
Ամերիկյան սարսափ պատմություն։ Հյուրանոց

**«Ամերիկյան սարսափ պատմություն. Հյուրանոց»** (), «Ամերիկյան սարսափ պատմություն» հեռուստասերիալի 5-րդ եթերաշրջանը, որը հեռարձակվում էր FX հեռուստաալիքով 2015 թվականի հոկտեմբերի 7-ից մինչև 2016 թվականի հունվարի 13-ը։

## Նկարագրություն
Դետեկտիվ Ջոն Լոուն հետախուզում է սերիական մարդասպանություններ, որոնք նրան բերում են առասպելական «Կորտեզ» հյուրանոց։

## Դերերում

### Հիմնական կազմ
* Քեթի Բեյթս - Այրիս (9 դրվագ)
* Սարա Փոլսոն - Սալլի (7 դրվագ)
* Էվան Փիթերս - Ջեյմս Պատրիկ Մարչ (8 դրվագ)
* Ուես Բենթլի - Ջոն Լոու (9 դրվագ)
* Մեթ Բոմեր - Դոնովան (8 դրվագ)
* Քլոե Սևինյի - Ալեքս Լոու (12 դրվագ)
* Դենիս Օ Հարե - Լիզ Թեյլոր (9 դրվագ)
* Շայեն Ջեքսոն - Ուիլլ Դրեյք (7 դրվագ)
* Անջելա Բասեթ - Ռամոնա Ռոյալ (5 դրվագ)
* Լեդի Գագա - կոմսուհի Էլիզաբեթ (12 դրվագ)

### Հատուկ հրավիրված դերասաններ
* Մեր Ուինինգեմ - Հեյզել Էվերս
* Ֆինն Ուիթրոկ - Տրիստան Դաֆֆի
* Նաոմի Քեմպբել - Կլաուդիա
* Լիլի Ռեյբ - Էյլին Ուորնոս
* Գաբուրի Սիդիբե - Կուինի

### Երկրորդական կազմ
* Հենրի Լեննոն - Հոլդեն Լոու
* Ռիչարդ Թ. Ջոնս - դետեկտիվ Հան
* Շրի Քրուկս - Սկարլետ Լոու
* Լիրիկ Լենոն - Լակլեյն Դրեյք
* Ջեսսիկա Բելկին - Ռեն
* Մաքս Գրինֆիլդ - Գաբրիել
* Հելենա Մաթսոն - Ագնետա
* Կամիլլա Ալնես - Վենդելա
* Անտոն Լի Ստարկման - Մաքս Էլիսոն
* Կրիստին Էստաբրուկ - Մարսի
* Դարրեն Քրիս - Ջասթին

### Հրավիրված դերասաններ
* Ռոքսանա Բրուսսո - բժիշկ Կոէն
* Դավիթ Նոտոն - պարոն Սէմյուելս
* Ջոն Քերրոլ Լինչ - Ջոն Ուեյն Գեյսի
* Սեթ Գեյբլ - Ջեֆֆրի Դամեր
* Էնթոնի Ռուիվիվար - Ռիչարդ Ռամիրես
* Նիկո Էվերս Սվինդել - Քրեյգ
* Ռոբերթ Նեպար - Լեյթենանտ
* Ջեսիկա Լու - Բրոնվին
* Քրիսթեն Արիզա - տիկին Փրիչարդ
* Մուզամ Մակկար - Փինի քույր
* Մեթ Ռոս - բժիշկ Չառլզ Մոնթգոմերի
* Չարլզ Մելթոն - պարոն Վու
* Ալեքսանդրա Դադարիո - Նատաշա Ռամբովա
* Դեվիդ Բարրերա - բժիշկ Քապլան
մինի|390x390px|Հեռուստասերիալի կազմը 2015 թվականի Comic-Con-ին
## Դրվագների ցուցակ
****




## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:Հեռուստասերիալներ վամպիրների մասին
Կատեգորիա:Տրանսգենդերների թեմատիկայով հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:2015 հեռուստասերիալներ
Արամ Թոսունյան

**Արամ Թոսունյան** (), հայ ֆուտբոլիստ, խաղում է հարձակվողի և կիսապաշպանի դիրքում։ Հանդես է գալիս Հայաստանի բարձրագույն լիգայում։ Խաղում է «Շիրակ» ֆուտբոլային ակումբում։

## Ակումբային կարիերա
Թոսունյանը ծնվել է Հայաստանի Գյումրի քաղաքում։ Ֆուտբոլի հանդեպ սերը առաջացել է 9 տարեկան հասակից։ Սերը դեպքի ֆուտբոլ ստիպել է Թոսունյանին զբաղվել ֆուտբոլով։ Ֆուտբոլով զբաղվել է Հայաստանի «Շիրակ» ֆուտբոլային ակումբի մանկապատանեկան հավաքականում, որտեղ անցկացրել է 8 տարի։

2011 թվականին երիտասարդ խաղացողին նկատում են գլխավոր շտաբի սկաուտները։ «Շիրակ» ֆուտբոլային ակումբի ղեկավարությունը շտապում է վերակնքել Արամի հետ պայմանագիրը և պահել նրան «Շիրակում»։ Այդ նույն տարում Արամը նշեց իր նորամուտը Հայաստանի պրեմիեր լիգայում։ Մայիսի 7-ի տնային խաղում ընդդեմ «Միկա» ֆուտբոլային ակումբի Թոսունյանը դուրս եկավ փոխարինաման 92-րդ րոպեին, Կարեն Խաչատրյանի փոխարեն։

## Ելույթների վիճակագրություն

## Ձեռքբերումներ
* **[[Հայաստանի Բարձրագույն խումբ (ֆուտբոլ)|Հայաստանի չեմպիոն]]**։ 2012/2013
* **[[Հայաստանի Անկախության Գավաթ|Հայաստանի գավաթի]] մրցանակակիր**։ 2011/12
* **Հայաստանի գավաթ**։ (ֆուտբոլ)|2011

## Անձնական կյանք
Ծնողները՝ Արա և Մերի, ամուսնացած չի։

## Ծանոթագրություններ

## Արտաքին հղումներ
* Պրոֆիլը ՖԻՖԱ-ի պաշտոնական կայքում 
* Պրոֆիլը ''footballdatabase.eu'' կայքում 

Կատեգորիա:Գյումրի քաղաքում ծնվածներ
Կատեգորիա:Հայ ֆուտբոլիստներ
Ոգելից խմիչքներն արգելող օրենք ԱՄՆ-ում

[thumb|250px|[Դետրոյթի ոստիկանությունն անօրինական գարեջրատանը զննում է սպիրտային խմիչքների արտադրության սարքավորումը։]]
**Ոգելից խմիչքներն արգելող օրենքն ԱՄՆ-ում**, ազգային արգելք ալկոհոլի վաճառքի, արտադրության և փոխադրման վրա, որը գործել է ԱՄՆ-ում 1920-1933 թվականներին։ «Արգելքի» շարժումը ղեկավարվում էր 2 առաջատար քաղաքական կուսակցությունների գյուղական բողոքականների կողմից, ինչպես նաև համակարգվում էր այսպես կոչված Հակասալունային լիգայի կողմից։ Արգելքը մտցվել է ԱՄՆ Սահմանադրության 18-րդ ուղղմամբ, իսկ Ուոլստեդի արձանագրության մեջ շարադրված էին արգելքի պահպանմանն ուղղված կանոնները, ինչպես նաև սահմանվում էին այն ալկոհոլային խմիչքների տեսակները, որոնք արգելված էին։ Մասնավոր ձևով ալկոհոլ ունենալն ու օգտագործելը չէր սահմանափակվում դաշնային օրենքով։ Ալկոհոլի արգելքը չեղարկվեց 21-րդ ուղղման վավերացումից հետո 1933 թվականի դեկտեմբերի 5-ին։

Ոգելից խմիչքների արգելքն ու դրա օրենսդրական կատարումը բուռն քննարկումների առիթ հանդիսացան։ Օրենքի ընդունման կողմնակիցները պատկերացնում էին այն որպես բարոյականության և առողջության հաղթանակ, սակայն հենց օրենքն ընդունվեց, նրանք բավականին ջանք չթափեցին, որպեսզի օգնեն այդ օրենքի պահպանմանը։

## Հակառակորդներ
Օրենքի հակառակորդները քննադատում էին ալկոհոլի արգելքը՝ որպես միջամտություն գյուղական բողոքական իդեալների հիմքերին և քաղաքների, տարագիրների և կաթոլիկների առօրյային։

## Հետևանքներ
Ոգելից խմիչքներն արգելող օրենքի արդյունավետ պահպանումը շատ դժվար էր և հանգեցրեց այդ օրենքի լայնամասշտաբ խախտման։ Արգելքի վերաբերյալ խիստ և համընդհանուր համաձայնության բացակայությունը հանգեցրեց հանցավոր կազմակերպությունների քանակի վիթխարի աճին, այդ թվում՝ ամերիկյան ժամանակակից մաֆիայի և տարբեր այլ քրեական խմբավորումների աճին, որոնք զբաղվում էին մաքսանենգությամբ և ոգելից խմիչքների անօրինական արտադրությամբ ու տարածմամբ։ Օրենքի նկատմամբ զանգվածային արհամարհանքը քաղաքական գործիչների և ոստիկանության շրջանում առաջացրեց նաև անզուսպ կաշառակերություն։

Ալկոհոլի օգտագործումը 1920-ական թվականներին ընդհանուր առմամբ կրկնակի իջավ և ցածր ցուցանիշն այդպես էլ պահպանվեց մինչև 1940 թվականը։

## Ծանոթագրություններ

## Արտաքին հղումներ
* Alcohol prohibition  (EH.Net economic history encyclopedia)
* The Effect of Alcohol Prohibition on Alcohol Consumption (PDF) 
* Hypertext History — U.S. Prohibition 
* Prohibition news page — Alcohol and Drugs History Society

Կատեգորիա:ԱՄՆ պատմություն
Կատեգորիա:Սահմանադրական իրավունք
Ռաիչու

**Ռաիչու** (, ), պոկեմոն, *[[Nintendo]]* և *Game Freak* ընկերություններին պատկանող Պոկեմոն խաղերի, մանգայի և անիմե սերիաների արարած։ Ռաիչուն պոկեմոն 1, որին կարելի է էվոլյուցիայի ենթարկել և դարձնել Պիկաչու։ Ռաիչուին ստեղծել է Քեն Սուգիմորին «Game Freak»-ի ստեղծողների թիմի հետ համատեղ։ Առաջին անգամ հայտնվել է «Pokémon Red and Blue» խաղերում, իսկ այնուհետև  նաև՝ տարբեր մերչենդայզերում, սփին-օֆֆներում, ֆրանշիզայի անիմացիոն և տպագիր ադապտացիաներում։ Ռաիչուն պատկանում է պոկեմոնների էլեկտրական տիպին և ի վիճակի է իր մարմնի վրա պահել 100 հազար վոլտ էլեկտրականություն։

## Արձագանք և կարծիքներ
Խաղում իր առաջին հայտնվելուց հետո Ռաիչուն քննադատների կողմից ընդհանուր առմամբ դրական է ընդունվել։ Chicago Sun-Times թերթը Ռաիչուին անվանել է՝ իր «սիրելի»։ Լորեդանա Լիպերինին` «Generazione Pókemon: i bambini e l’invasione planetaria dei nuovi» գրքի հեղինակը, նշել է այն փաստը, որ Ռաիչուն այնքան հայտնի չէ, ինչքան Պիկաչուն։ Ռայան Օմեգան` «Anime Trivia Quizbook: From Easy to Otaku Obscure, 1-ին էպիզոդ»-ի հեղինակը, գրել է, որ Ռաիչուն այնքան լավը չէ իր կարծիքով այն բանի համար, որ անիմեի մեջ Էշը չէր ցանկանում, որ Պիկաչուն էվոլյուցիայի արդյունքում դառնա Ռաիչու։ Պիեր Բրունոն` «La culture de l’enfance à l’heure de la mondialisation»-ի հեղինակը, անիմեում Պիկաչուի և Ռաիչուի պայքարը համեմատել է Դավիթի և Գողիաթի բիբլիական պատմության հետ։ IGN-ը գրել է, որ չնայած Ռաիչուի չափ հաճելի չէ, սակայն նա ունի այլ լավ հատկություններ։ IGN-ի խմբագիր «Pokémon of the Day Chick»-ը նշել է, որ Ռաիչուին «սիրում են շատերը, իսկ ատում` էլ ավելի շատ»։ Ինչպես նաև նա գրել է, որ Ռաիչուի հանդեպ ատելությունը այնքան ուժեղ չէ, ինչքան Պիկաչուի հանդեպ ատելությունը և որ Ռաիչուն «հիմար տեսք ունի»։ *GamesRadar* կայքի խմբագիր Բրեթ Էլսթոնը նկատել է, որ Պիկաչուի հանդեպ մեծ ուշադրության պատճառով «հեշտ է մոռանալ Ռաիչուի գոյության մասին»։

## Ծանոթագրություններ

## Արտաքին հղումներ
* [Ռաիչուն Bulbapedia.net կայքում](http://bulbapedia.bulbagarden.net/wiki/Raichu_(Pokémon)) 
* [Ռաիչուն [Imdb].com-ում]  

Կատեգորիա:Պոկեմոններ
Կատեգորիա:Պոկեմոններ այբբենական կարգով
Սզնի Շրադերի

**Սզնի Շրադերի** ), նոճազգիներ ընտանիքի, սզնի ցեղի բույս։
## Նկարագրություն
Տերևաթափ թուփ է 2-2,5մ բարձրությամբ։ Ընձյուղները մազմզուկապատ են։ Կեղևը մուգ մոխրագույն է։ Փշերը սակավաթիվ են, 0,5-1,0սմ երկարությամբ։ Տերևները մուգ կանաչ են, վերևից փայլուն, ցրված մազմզուկապատ, ներքևի կողմից խիտ մազմզուկապատ, նեղ սեպաձև հիմքով և երկար բլթակներով։ Ծաղկաբույլերը փոքր-ինչ սեղմված են։ Պտուղը բալակարմիր է, համարյա կլոր, 4-5, հազվադեպ 3-2 կորիզներով։ Տարածված է Կովկասում Ղրիմում, Հարավային Եվրոպայում։ Հայաստանում աճում է Զանգեզուր լեռում (սահմանափակ քանակությամբ), միջին լեռնային գոտու կաղնեբոխային անտառների եզրերին, քարքարոտ թեքությունների վրա։
## Տարածվածություն
Տարածված է Կովկասում Ղրիմում, Հարավային Եվրոպայում, Զանգեզուրում։

## Կիրառություն
Էկոլոգիական խումբը՝ VIII: Մշակության հավանական շրջանները Յա, 8, 12—13, 17-28, 31-32:
## Ծանոթագրություններ

Կատեգորիա:Սզնի Շրադերի
Ցախակեռաս Մորրովի

**Ցախակեռաս Մորրովի** (), ցախեկեռասազգիներ ընտանիքի, ցախակեռաս ցեղի բույս։

## Նկարագրություն
Տերևաթափ թուփ է՝ մինչև 2 մ բարձրությամբ, լայն տարածված, սնամեջ, դարչնամոխրավուն կեղևով ծածկված ճյուղերով։ Երիտասարդ ընձյուղները ծածկված են նուրբ աղվամազով։ Տերևները էլիպսաձև են, երկարավուն ձվաձևից մինչև երկարավուն հակառակ ձվաձև, սուր կամ տաւիակ գագաթով, հիմքում կլորավուն, 3-5 սմ երկարությամբ և 1,5-3 սմ լայնությամբ, նուրբ մազմզուկապատ կարճ կոթունավոր, վերևի կողմից ցրված մազմզուկապատ կամ մերկ, ներքևի կողմից ծածկված խիտ, նուրբ մազմզուկներով։ Ծաղիկները զույգերով են, ծոցային, երկշուրթ, բաց դեղնավուն, տերևակոթուններից կրկնակի անգամ երկար, թույլ մազմզուկապատ ծաղկակիրներով։ Բաժակը ունի երկարավուն, թարթիչաեզր ատամիկներ։ Սերմնարանը ազատ է, գրեթե մինչև գագաթը ծածկված մազմզուկապատ ծաղկակիցիկներով։ Ծաղկակիցները երկար են, աղվամազապատ։ Պսակը ունի մոտ 1,5 սմ երկարություն, բացվելիս սպիտակ, հետագայում՝ դեղնավուն, արտաքինից՝ մազմզուկապատ։ Առէջները ամրացած են ծռվածքի հիմքին, նրանից կարճ են, սռնակը մազմզուկապատ է, առէջներից կարճ։ Հատապտուղները մուգ կարմիր են, հազվադեպ՝ դեղին, ազատ, 1-9 սերմերով։ Ծաղկում է մայիս-հունիս ամիսներին, պտուղները հասունանում են հուլիս-օգոստոսին։

Էկոլոգիական խումբը՝ XIIբ։ Մշակության հավանական շրջանները՝ 1-32:

## Տարածվածություն
Տարածված է Ճապոնիայում։ Մեր հանրապետությունում հաճախ է հանդիպում։ Հեշտությամբ է բազմանում կտրոններով։ Ստվերատար է։ Առատորեն ծաղկում և պտղաբերում է ոչ միայն միջին և ստորին, այլ նաև բարձր լեռնային գոտիներում։

## Ծանոթագրություններ

Կատեգորիա:Ցախակեռասազգիներ
Կատեգորիա:Թփեր
Կատեգորիա:Ծածկասերմեր
Ճապկի արական

**Ճապկի արական** (), հոնազգիներ ընտանիքի, ճապկի ցեղի բույս։

## Նկարագրություն
Տերևաթափ, փոքր ծառ է մինչև 9 մ բարձրությամբ, հաճախ աճում է թփանման, 25—45 սմ բնի տրամագծով։ Բնի կեղևը ճաքճքված է, անջատվում է շերտերով, մուգ դարչնագույն է։ Երիտասարդ ընձյուղները կանաչ են, սկզբում ծածկված կարճ, պառկած մազմզուկներով, ավելի ուշ՝ դեղնամոխրավուն, կարմրագորշավուն, համարյա մերկ։ Տերևադասավորությունը հակադիր է։ Տերևները տարբեր ձևի են, ձվաձևից մինչև ձվաէլիպսաձև, նեղ էլիպսաձև և նշտարաձև, 4—11 սմ երկարությամբ, 3—5 սմ լայնությամբ, սրագագաթ, կլորավուն կամ սեպաձեւ հիմքով, վերևի կողմից՝ բաց կամ կապտականաչ, ներքևի կողմից՝ ավելի բաց գույնի, երկու կողմից էլ պառկած, խոզանականման մազմզուկապատ։ Ջղերի անկյուններում գանգուր մազմզուկների փնջեր կան։ Տերևակոթունները մազմզուկապատ են, 0,5—1 սմ երկարությամբ։ Ծաղկաբույլերը հովանոցաձև են, կազմված 1 5—25 ծաղիկներից, դեղին են, բացվում են վաղ գարնանը, տերևները բացվելուց շատ առաջ։ Առէջները համարյա 3 անգամ կարճ են պսակաթերթիկներից։ Սերմնարանը հակառակ կոնաձև է, խիտ պառկած մազմզուկապատ, սռնակը գլանաձև է, առէջներից կարճ։ Կորիզապտուղները մեծ մասամբ էլիպսոիդաձև կամ գլանաձև են, հազվադեպ գնդաձև, կամ տանձաձև, 1—3 սմ երկարությամբ, մուգ կարմիր, երբեմն՝ բաց կարմրավուն կամ վարդագույն, քաղցրաթթվաշ համով։ Կորիզը էլիպսոիդաձև է կամ իլիկաձև, գրեթե հարթ։ Ծաղկում է մարտ-ապրիլին (կարճատև եւ տաք ձմեռների դեպքում՝ փետրվարի վերջին), պտուղները հասունանում են սեպտեմբերին։ ունեն և ծածկված են սպիտակավուն բծերով, ունեն սպիտակ երիզ), պտուղները մանր են, ունեն դեղնասպիտակ գույն։ Պարտիզային ձևերը տարբերվում են նաև աճման բնույթով (թզուկ ձևեր)։ էկոլոգիական խումբը՝ X: Մշակության հավանական շրջանները՝ 7—10, 18—20, 23-28, 31 -32:

## Տարածվածություն
Տարածված է Կովկասում, Ղրիմում, Փոքր Ասիայում, Արևմտյան Ուկրաինայում, հարավային Եվրոպայում։ Մեր հանրապետության տարածքում հանդիպում է Զանգեզուրում և հյուսիսարևելյան անտառային շրջաններում, ամենուրեք, ծ. մ. մինչև 1100—1400 մ բարձրությունների վրա, խառն անտառներում։ Բավականին ստվերատար է, հարաբերական երաշտադիմացկուն, հողային պայմանների նկատմամբ պահանջկոտ չէ։

## Կիրառություն
Մշակվում է որպես պտղատու եւ դեկորատիվ կուլտուրա։ Պտուղները պարունակում են 8—9 % շաքար, 2—3,5 % ազատ թթուներ (հիմնականում՝ խնձորաթթու)։ Օգտագործում են թարմ վիճակում կամ պատրաստում են մուրաբա, կոմպոտ, կիսել, մարմելադ, խմիչքներ։ Հայտնի է որպես հակալնդախտային միջոց, լայնորեն օգտագործվում է ժողովրդական բժշկության մեջ, հատկապես մրսածության դեպքում։ Չափազանց բարձր է գնահատվում ամուր և ճկուն բնափայտը։ Կորիզները և տերեւները թեյի և սուրճի սուռոգատ են։ Բնափայտը, կեղևը և տերևները պարունակում են 7—1 6 % դաբաղանյութեր, ներկանյութեր, որոնցով կաշիները և գործվածքները ներկում են դեղին գույնի։ Ունի մի շարք պարտիզային ձևեր, որոնք աչքի են ընկնում տերևների գույնով (բացվելիս դեղին են և երկար ժամանակ պահպանում են այդ գույնի, կարմիր երանգ

## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
The Guess Who

**The Guess Who** (), կանադական առաջին աստղային ռոք խումբը, որը ձևավորվել է 1962 թվականին Վինիպեգում և պատմության մեջ է մնացել իր «American Woman» (1970) հիթի շնորհիվ, որը ամիսներ շարունակ ամերիկյան չարթեր է գլխավորել։

## Խմբի պատմություն
Խմբի ստեղծողները համարվում են Չադ Ալանը և Ռենդի Բախմանը, ովքեր Chad Allan and the Expressions խմբի անդամներն էին։ Այդ խումբը հայտնի դարձավ 1965 թվականին, երբ կատարեցին Ջոնի Քիդի և * the Pirates* խմբի «Shakin' All Over» երգի քավեր տարբերակը։ Այն ներառվեց ամերկյան Top 40-ում։ Դրանից հետո Expressions-ը ձայնագրեցին ալբոմ իրենց անունով և *Quality* լեյբլը պատկերի վրա որպես կատակ գրեց «Գուշակիր՝ ով է»։ Այդտեղից առաջացավ խմբի անվանումը։

1970 թվականին *The Guess Who*-ն դարձավ առաջին կանադական խումբը, որը բարձր հորիզոնականներ զբաղեցրեց ամերիկյան Billboard Hot 100 չարթում։ Ճակատագրի հեգնանքով այդ հաջողությունը «American Woman» երգի պատճառով համարվեց հակաամերիկյան և հակապատերազմական։ 1970 թվականին խմբին հրավիրեցին Ռիչարդ Նիքսոնի Սպիտակ տուն, սակայն նախագահի կինը խմբին խնդրեց չկատարել «American Woman» երգը։

Երաժշտական քննադատներից մեկը նշել է, որ կանադացի վոկալիստը երգում է Ջիմ Մորիսոնի նման։

Դրանից որոշ ժամանակ անց խումբը լքում է կիթառահար Ռենդի Բեքմենը (ավելի ուշ դառնում է Bachman-Turner Overdrive-ի հիմանդիր)։ Նա գտնում էր, որ ռոքնռոլը անհամատեղելի է իր կրոնական համոզմունքների հետ։ Նրա օրինակին են հետևում մի քանի այլ երաժիշտներ, որի պատճառով The Guess Who-ն շուտով դադարում է գոյություն ունենալ։

## The Guess Who-ն ֆիլմագրությունում
* «Shakin' All Over» երգը «Factory Girl» ֆիլմի սաունդթրեքն է։
* «American Woman» երգը հնչում է «Գեղեցկություն ամերիկյան ձևով» ֆիլմում։ Ֆիլմի գլխավոր հերոսը Լեստեր Բյորնեմն է, ով այդ երգը մեքենայի մեջ է լսում այն բանից հետո, երբ թողնում է իր աշխատանքը և «նոր կյանք» է սկսում։
* «No Time» երգը հնչում է «Սիլիկոնային հովտի ծովահենները» ֆիլմում, երբ Սթիվ Ջոբսը բանկերում ներդրումներ է փնտրում, որից հետո Hewlett-Packard-ի ներկայացուցիչները անհատական համակարգիչների գաղափարը անիմաստ են համարում։

## Սկավառակագրություն
**<u>Ստուդիական ալբոմներ</u>**:

1965 - **Shakin' All Over**

1965 - **Hey Ho (What You Do To Me)**

1966 - **It's Time**

1968 - **Wheatfield Soul**

1969 - **Canned Wheat**

1970 - **Share The Land**

1970 - **American Woman**

1971 - **So Long Bannatyne**

1972 - **Rockin**'

1973 - **Artificial Paradise**

1973 - **#10**

1974 - **Road Food**

1975 *-* **Power In The Music**

1975 - **Flavours**

1978 - **The Guess Who's Back**

1979 - **All This For A Song**

1995 - **Lonely One**

## Ծանոթագրություններ

Կատեգորիա:Կանադական երաժշտական խմբեր
Կատեգորիա:1965 հիմնադրված երաժշտական խմբեր
Բաջուլաղ (այլ կիրառումներ)

**Բաջուլաղ**, կարող է վերաբերել՝
* Բաջուլաղ - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
* Բաջուլաղ - գյուղ Օսմանյան կայսրությունում, Տրապիզոնի վիլայեթի Աքչեաբադի գավառում